**Iubirea**

*Georgiana-Laura Gheorghe*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Iubirea

Tu, pasăre paradisiacă

Îți faci apariția de când ne deschidem ochii.

Boboci fiind în brațele tale

Durerea ne-o alini,

Siguranța ne-o instalezi,

Liniștea sufletelor noastre.

Lăstari fiind, tu ne întâmpini la intrare

Cu ale tale aripi întinse.

Fluturii din stomac încep să zburde în prezența ta.

Ne dai aripi să zburăm,

Delicii pentru a ne încărca bateriile,

Peisaje care să ne încânte privirile.

Orice formă iei:

O grădină cu flori,

O casă cu ușile deschise,

O persoană dragă și înțelegătoare,

Un pisoi jucăuș, un diamant sclipitor,

O flacără vioaie, o plăcintă dulce,

O vorbă frumoasă, un zâmbet,

O faptă bună, un cântec liniștitor,

O floare gingașă,

Sau un curcubeu care străbate cerul,

Tu ești prezentă oriunde și oricând.

Fericirea ne-o așterni în suflet,

Lacrimi de bucurie curg din ai noștrii ochi.

Ne zâmbești de sus,

Ne îmbrățișezi cum poți,

Ne dai speranță atunci când suntem în impas.

Încărunțiți fiind, tu nu încetezi să ni te arăți.

Strălucești ca o stea noaptea.

Ziua ne scalzi în razele tale blânde.

Sub toate formele, tu iubire, nemurire dai celor care te prețuiesc.